Bob Hawke er einn af risunum í ástralskri stjórnmálasögu . Getty Dóttir Bob Hawke , fyrrverandi forsætisráðherra Ástralíu , segir að sér hafi verið nauðgað snemma á níunda áratugnum en að hún hafi verið beðin um að þegja þunnu hljóði til að koma í veg fyrir að skaða ekki stjórnmálaferil föður síns . Ásakanir Rosslyn Dillon koma fram í réttargögnum sem ástralska síðan New Daily hefur komist yfir . Segir hún að Bill Landeryou , fyrrverandi þingmaður og samflokksmaður Hawke , hafi nauðgað sér . Bæði Hawke og Landeryou eru nú látnir . Í frétt BBC segir að hin 59 ára Dillon sæki nú fjórar milljónir ástralskra dala í dánarbú föður síns , um 270 milljónir íslenskra króna . Segir í gögnunum að Dillon segi Landeryou hafa nauðgað sér árið 1983 , á þeim tíma er hún starfaði á skrifstofu þingmannsins og Hawke sóttist eftir því að verða leiðtogi ástralska Verkamannaflokksins . Dillon segir að hún hafi þrívegis orðið fyrir kynferðisofbeldi . Eftir þriðja atvikið hafi hún rætt málið við föður sinn og að hún hugðist leita með málið til lögreglu . Þá eigi Hawke að hafa sagt : „ Það getur þú ekki gert . Ég get ekki verið með nein deilumál núna . Mér þykir það leitt en ég sækist nú eftir því að leiða Verkamannaflokkinn . “ Fjölskyldan meðvituð Sue Pieters-Hawke , systir Rosslyn Dillon , segir fjölskylduna hafa verið meðvitaða um ásakanirnar á þeim tíma . „ Hún sagði fólki frá þessu á sínum tíma . Ég tel að viðbrögðin hafi verið stuðningsrík en það fól ekki í sér að leitað var til réttarkerfisins , “ segir Pieters-Hawke . Landeryou var þingmaður á árunum 1976 til 1992 og eru þeir Hawke sagðir hafa átt í góðum samskiptum í forsætisráðherratíð Hawke , frá 1983 til 1991 . Bob Hawke , fyrrverandi forsætisráðherra Ástralíu , er látinn , 89 ára að aldri .